Chipilo

Chipilo ła xe na sità çenina que ła se cata a 12 km a el Sud de ła sità de Puebla, in Mèsego. La xe a 2150 metri desora el nivèo del mar. El so nome ofiçial el xe: Chipilo de Francisco Javier Mina. El nome de qhełi orijnari de Chipilo el xe chipilegni.

Chipilo ła xe stàda fundàda in el 2 de otobre de 1882 da enmigradi que i vieniva da la rejon del Vèneto, in Italia, La maxoransa de ei i vien da Segusino (Trevixo). I enmigradi i xera veniudi in Mèsego par çercar tere fertili et par scansàr da la puertà que gèra in Vèneto in qhela epoca. Pluxori i xe dedicò a el slevo. i sò produti de late i xera diveniui famoxi in multe xone del Mèsego. Intè i primi 20 ani de la so fundaçion, Chipilo la fù na colonia de foresti ciamada "Colonia Fernàndez Leal".
Amò ancoi i chipilejni i xe na minoransa ètnica no reconosuda ofiçialmente, que la presenta radiçi etnoculturali propie et distentive. Al di de ancoi in Chipilo gè 29 cojnom in vita:
Bagatela, Barbisàn, Berra, Bortolini, Bortoloti, Bronca, Colombo, Crivello, Dosetti, Galeazzi, Lavazzi, Martini, Mazzocco, Cossileon, Merlo, Minuti, Mioni, Montagner, Orlansino, Piloni, Prècoma, Salvatori, Sebenelo, Simoni, Spezzia, Stefanoni, Vanzini, Zago, Zanella et Zechinelli.

Parte de la influençia vèneto - italiana la xe dovuda a la creaçion de la "italian coffè company" et de la cadena de mòbi fabricadi in Chipilo ciamada "Segusino".

 Łéngua et Cultura 
200px|thumb|left|La festa de la Befana a Chipilo
I chipilegni i conserva łe so tradiçion e sora de tuto ła so łéngua. Oncora ancòi a Chipilo i descore ła łéngua vèneta de i so bisnoni. Ła varianta vèneta que se discore ła la xe el feltrin-belumat. El xe spetacolar que el idioma no el gabia gavudo grose enfluense dal espajnoło, confà inveçe el xe drio capitar a el Vèneto d'Italia co el Italian.

Multi linguisti locai et foresti i ga tratà par estabilir in piàn de scritura par el vèneto de Chipilo. En piàn el fu creà da la linguista stadunitensa Carolyn McKay domente la realiseva la soa envestigaçion intè la "Universidad de las Americas". Ela la ga proposto in piàn basado prinçipalmente entè el alfabeto italian, et la publicò el sò pian endè in libre entitolà "il dialetto vèneto di Segusino e Chipilo". I fu propoti anca auteri piàni ma a Chipilo no sè mai dropà la scritura vèneta unificada deçixa da la "Regione Vèneto" in Italia.

 Scriti in vèneto de Chipilo 

La prima novela scrita in vèneto de Chipilo la se entitulada "Al Prim" et la trata de Giuseppe Roman (1870 - 1896), naçiù ende in muniçipio in provinçia de Belun, que el migrò co tuta la so fameja et el fù el prim member fundator de la comunità.

 Łigami foresti 
 Storia e someje de Chipilo
 Documentario
 Sbrighi, L., Greathouse Amador, L., Preciado Llyod (2020), "The New Perception of the Other in Chipilo, Mèsego", Lengua y Migración /Language and Migration, ISSN 1889-5425, ISSN-e 2660-7166, Vol. 12, Nº. 1, 2020, p. 7-35 
 Sbrighi, Lucia (2018), "El aumento de las uniones mixtas in Chipilo, México: actitudes y percepción identitaria in una comunidad inmigrante de origen italiano", Cuadernos Aispi, 12: 191-214, ISSN 2283-981X 

Categoria:Łocałità de el Mèsego